stanford-oval/wikipedia huggingface dataset:
נצרות אוריינטלית אורתודוקסית
הכנסיות האוריינטליות האורתודוקסיות כיום

כיום, הקהילה הנוצרית האוריינטלית האורתודוקסית כוללת את:
הכנסייה הקופטית – מייחסת את עצמה לשליח מרקוס וטוענת כי נוסדה במאה ה-1 לספירה (בערך בשנת 42). מרכזה במצרים ושפתה כיום ערבית על אף שבמקור שפת התפילה הייתה קופטית (ניב של המצרית הקדומה). בראש הכנסייה הקופטית עומד "הפטריארך של אלכסנדריה" שמושבו בקהיר. כנסייה זאת נחשבת למנהיגה הרוחנית של הזרם האוריינטלי והכוללת את:
הכנסייה הקופטית הבריטית (אנ') – באופן מקורי, הכנסייה הבריטית נוסדה בשנת 1866 והייתה כפופה לבישוף שהוקדש על ידי הכנסייה הסורית על מנת להקים מחדש את הדעה האורתודוקסית במערב. אך במהלך השנים המשלחת איבדה קשר, אבל בשנת 1994 לאחר דיונים עם הכנסייה הקופטית הפכה הכנסייה הבריטית כחלק ממנה.
הכנסייה הקופטית הצרפתית (אנ')
הכנסייה הארמנית – הארמנים לא השתתפו בוועידת כלקדון בשל קרב שניהלו באותה שנה נגד הפרסים. בשל כך, הם לא קיבלו את החלטות הוועידה. בשנת 551 כינס המנהיג הדתי הארמני, הקתוליקוס בבקן, סינוד שהכריז על אי הסכמה לעקרונות הדיאופיזיטים שנקבעו בכלקדון ועל ניתוק הכנסייה הארמנית משלטון הכנסייה בקונסטנטינופול. הארמנים רואים עצמם לא-כלקדוניים (אלה שלא קיבלו עליהם את החלטות ועידת כלקדון) על אף שלא קיבלו השקפתו של אוטיכס אלא את זו של קיריליוס מאלכסנדריה שעל פיה היה ישו עצמות אלוהית שלבשה טבע אנושי.
הכנסייה הסורית – הכנסייה התפתחה מהכנסייה של אנטיוכיה ואורגנה על ידי יעקב בראדאיוס ולכן יש המכנים כנסייה זו כ"יעקוביטית" (אף על פי שחסידי הכנסייה מתנגדים לכנות את הכנסייה על שם אדם). שפת התפילה של כנסייה זו היא ארמית. כיום מצויים מרבית המאמינים של כנסייה זו בהודו, לאחר שנוצרים מכנסייה זו ייסדו במאה ה-17 במלבר את הכנסייה הסורית-אורתודוקסית של הודו. בראש הכנסייה עומד "הפטריארך של אנטיוכיה" היושב בדמשק.
הכנסייה האורתודוקסית האתיופית – נוסדה במאה ה-4 ועד שנת 1948 הייתה כפופה לבישוף קופטי שנשלח ממצרים. כיום עומד בראשה פטריארך שמושבו באדיס אבבה.
הכנסייה האריתראית (אנ') אשר נפרדה ממנה
הכנסייה ההודית (אנ')
ג'ו האריס

| --- | --- |

האריס בשנת 2019
 לידה:  6 בספטמבר 1991  (בן 33) שלאן שבוושינגטון, ארצות הברית
 עמדה:  קלע, סמול פורוורד
 גובה:  1.98 מטר
 מספר:  31
 מכללה:  אוניברסיטת וירג'יניה (2010–2014)
 דראפט:  בחירה מספר 33, 2014 קליבלנד קאבלירס
 קבוצות כשחקן
 2014–2016   2015   2016–2023   2023–2024:  קליבלנד קאבלירס   ←קאנטון צ'ארג'   ברוקלין נטס דטרויט פיסטונס
 הישגים כשחקן
 זכייה בתחרות השלשות (2019)
ג'ו מלקולם האריס (באנגלית: Joe Malcolm Harris; נולד ב-6 בספטמבר 1991) הוא כדורסלן עבר אמריקאי המשחק בעמדות הקלע והסמול פורוורד.
קריירת תיכונים ומכללות

האריס נולד בעיר שלאן שבמדינת וושינגטון. בארבע שנותיו ב"תיכון שלאן" שיחק בקבוצת הכדורסל שלה, אותה אימן אביו, ובשנתו האחרונה זכה בפרס "שחקן התיכונים המצטיין של וושינגטון" ("Washington Mr. Basketball") לאחר שקלע 26.6 נקודות בממוצע למשחק.
בין השנים 2010–2014 למד באוניברסיטת וירג'יניה, ושיחק בקבוצת הכדורסל שלה לצד שחקני ה-NBA לעתיד מייק סקוט, מלקולם ברוגדון וג'סטין אנדרסון. בעונת הסיניור שלו הוביל את וירג'יניה לזכייה באליפות מחוז ה-ACC לאחר שגברה במשחק הגמר על אוניברסיטת דיוק, בה שיחקו ג'בארי פארקר ורודני הוד, ובהמשך העונה העפיל האריס עם קבוצתו לשלב שמינית גמר אליפות המכללות ("Sweet Sixteen"), לראשונה מאז שנת 1995. האריס עצמו קלע בטורניר ה-ACC ‏15.7 נקודות למשחק וזכה בפרס ה-MVP של הטורניר. את קריירת המכללות שלו סיים האריס עם ממוצעים של 12.6 נקודות, 3.8 ריבאונדים ו-1.9 אסיסטים למשחק ב-135 משחקים.
קריירה מקצועית > קליבלנד קאבלירס

האריס נלקח בבחירה ה-33 של דראפט ה-NBA‏ 2014 על ידי קליבלנד קאבלירס, אותה אימן דייוויד בלאט. באותה עונה צירפה קליבלנד את לברון ג'יימס וקווין לאב, והעפילה בפעם השנייה בתולדותיה לגמר ה-NBA, בו הפסידה לגולדן סטייט ווריורס בתוצאה 2–4. האריס עצמו מיעט לקבל דקות משחק וקלע 2.7 נקודות ב-9.7 דקות למשחק בלבד. בתחילת העונה העוקבת נפצע בכף רגלו הימנית, וב-5 בינואר 2016 נאלץ לעבור ניתוח שהשבית אותו עד סיום העונה, לאחר שהשתתף ב-5 משחקים בלבד. כשבוע לאחר הניתוח נשלח האריס בטרייד לאורלנדו מג'יק, אשר מיד שחררה אותו מהסגל.
קריירה מקצועית > ברוקלין נטס

לקראת עונת 2016/2017 חתם האריס בברוקלין נטס על חוזה לשנתיים בסך כ-2.5 מיליון דולר. בעונתו הראשונה בברוקלין התבסס כשחקן קבוע ברוטציית הקבוצה, וקלע 8.2 נקודות בכ-22 דקות בממוצע למשחק, אך הנטס סיימו את העונה עם המאזן הגרוע בליגה, 20–62. בעונה הבאה המשיך את ההתקדמות שלו כשרשם שיאי קריירה בנקודות (10.8), בריבאונדים, באסיסטים ובאחוזי קליעה מכל הטווחים, כולל אחוזי הקליעה לשלוש הגבוהים בקבוצה (41.9%).
לקראת עונת 2018/2019 חתם על הארכת חוזה בברוקלין לשתי עונות נוספות עבור כ-16 מיליון דולר. במהלך סוף-שבוע האולסטאר 2019 זכה בתחרות השלשות, לאחר שגבר על סטפן קרי ובאדי הילד בסיבוב הגמר. לאורך אותה עונה קלע שיא קריירה של 13.7 נקודות בממוצע למשחק, והוביל את כל שחקני ה-NBA עם 47.4% קליעה לשלוש.
בנובמבר 2020 חתם בברוקלין על הארכת חוזה ל-4 עונות נוספות, עבור כ-75 מיליון דולר.
נבחרת ארצות הברית

בשנת 2019 השתתף האריס בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד. לאורך הטורניר קלע האריס 8.0 נקודות בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | קליבלנד | 51 | 1 | 9.7 | 0.400 | 0.369 | 0.600 | 0.8 | 0.5 | 0.1 | 0.0 | 2.7 |
| 2015/2016 | קליבלנד | 5 | 0 | 3.0 | 0.250 | 0.250 | 0.000 | 0.6 | 0.4 | 0.0 | 0.0 | 0.6 |
| 2016/2017 | ברוקלין | 52 | 11 | 21.9 | 0.425 | 0.385 | 0.714 | 2.8 | 1.0 | 0.6 | 0.2 | 8.2 |
| 2017/2018 | ברוקלין | 78 | 14 | 25.3 | 0.491 | 0.419 | 0.827 | 3.3 | 1.6 | 0.4 | 0.3 | 10.8 |
| 2018/2019 | ברוקלין | 76 | 76 | 30.2 | 0.500 | .474 | 0.827 | 3.8 | 2.4 | 0.5 | 0.2 | 13.7 |
| 2019/2020 | ברוקלין | 69 | 69 | 30.8 | 0.486 | 0.424 | 0.719 | 4.3 | 2.1 | 0.6 | 0.2 | 14.5 |
| 2020/2021 | ברוקלין | 69 | 65 | 31.0 | 0.505 | .475 | 0.778 | 3.6 | 1.9 | 0.7 | 0.2 | 14.1 |
| 2021/2022 | ברוקלין | 14 | 14 | 30.2 | 0.452 | 0.466 | 0.833 | 4.0 | 1.0 | 0.5 | 0.1 | 11.3 |
| 2022/2023 | ברוקלין | 74 | 33 | 20.6 | 0.457 | 0.426 | 0.643 | 2.2 | 1.4 | 0.5 | 0.2 | 7.6 |
| קריירה |  | 488 | 283 | 24.9 | 0.480 | 0.437 | 0.772 | 3.1 | 1.6 | 0.5 | 0.2 | 10.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | קליבלנד | 6 | 0 | 2.7 | 0.333 | 0.333 | 0.750 | 0.2 | 0.2 | 0.0 | 0.0 | 1.3 |
| 2018/2019 | ברוקלין | 5 | 5 | 29.8 | 0.372 | 0.190 | 1.000 | 4.2 | 0.6 | 0.6 | 0.0 | 8.8 |
| 2019/2020 | ברוקלין | 2 | 2 | 36.0 | 0.522 | 0.583 | 0.500 | 10.0 | 1.0 | 0.5 | 0.0 | 16.5 |
| 2020/2021 | ברוקלין | 12 | 12 | 36.2 | 0.398 | 0.402 | 0.750 | 3.6 | 1.6 | 0.3 | 0.2 | 11.2 |
| 2022/2023 | ברוקלין | 4 | 0 | 10.9 | 0.154 | 0.083 | 1.000 | 1.3 | 0.0 | 0.5 | 0.0 | 1.8 |
| קריירה |  | 29 | 19 | 24.7 | 0.389 | 0.354 | 0.818 | 3.1 | 0.9 | 0.3 | 0.1 | 7.8 |
הערות שוליים

↑  ביוגרפיה, באתר קבוצת אוניברסיטת וירג'יניה
↑  וירג'יניה זוכה באליפות ה-ACC והאריס מוכתר כ-MVP, באתר וושינגטון פוסט, 16 במרץ 2014
↑  סטטיסטיקות המכללות של האריס, באתר sports-reference.com
↑  רשימת הנבחרים בדראפט 2014, באתר basketball-reference.com
↑  האריס נאלץ לעבור ניתוח בכף רגלו, באתר ESPN,‏ 6 בינואר 2016
↑  האריס נשלח בטרייד לאורלנדו אשר משחררת אותו, באתר הרשמי של אורלנדו מג'יק, 12 בינואר 2016
↑  האריס חותם על חוזה בברוקלין, באתר הרשמי של הקבוצה, 19 ביולי 2016
↑  האריס חותם על הארכת חוזה בברוקלין, באתר netsdaily.com,‏ 30 ביוני 2018
↑  האריס זוכה בתחרות השלשות, באתר ה-NBA,‏ 17 בפברואר 2019
↑  המובילים הסטטיסטיים של עונת 2018/2019, באתר basketball-reference.com
↑  האריס חותם על הארכת חוזה ל-4 עונות בברוקלין, באתר ESPN,‏ 21 בנובמבר 2020
↑  פרופיל בגביע העולם 2019, באתר פיב"א
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
גן מאיר

| --- | --- |

 מידע כללי
 על שם:  מאיר דיזנגוף 
 תאריך הקמה:  10 במרץ 1944 
 אדריכל:  יעקב בן-סירה 
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°04′24″N 34°46′23″E﻿ / ﻿32.07321944°N 34.77318889°E﻿ / 32.07321944; 34.77318889
  מפת מיקום  מפה דינמית   (למפת תל אביב מוגדלת) גן מאיר(למפת תל אביב רגילה) גן מאיר(למפת גוש דן רגילה) גן מאיר(למפת גוש דן מוגדלת) גן מאיר  he גן מאירhe גן מאירמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
גן מאיר הוא גן ציבורי הממוקם בין הרחובות המלך ג'ורג' וטשרניחובסקי במרכז תל אביב.
היסטוריה

לקראת יום הולדתו ה־70 של ראש העירייה הראשון של תל אביב, מאיר דיזנגוף, הקדישה העירייה שטח לנטיעת גן עירוני ראשון בתל אביב שייקרא על שמו. הגן תוכנן לראשונה על ידי אדריכל הנוף אהרון הלוי, אך תוכניתו לא יצאה לביצוע והגן נבנה לפי תכנון של הגנן העירוני אביגדור משל ומהנדס העיר יעקב בן-סירה (שיפמן).
הקמת הגן התעכבה זמן רב, ובשנת 1936, זמן קצר לפני פטירתו, הביע דיזנגוף את זעמו ותבע שלא לקשור את שמו עם הגן. בסופו של דבר נחנך הגן במלאת 83 שנה להולדתו של דיזנגוף יותר מעשור לאחר ההחלטה על הקמתו, על ידי ראש העיר ישראל רוקח ב־10 במרץ 1944, ועל אדמות שמשפחת שלוש תרמה לצורך זה.
גן מאיר התפרסם ב-1949 בעקבות פרשיית אונס ורצח הידוע בשם הרצח בגן מאיר.
במשך השנים חלו בגן שינויים שונים – עציו דוללו ונוספה בו תאורה עקב חשש ממעשי אלימות. במקום המדשאה רחבת הידיים שבמרכזה מזרקה יש היום בגן ברֵיכת פרחי מים גדולה, והוקמה בו גינת כלבים. הגן חודש על ידי משרד אדריכלות הנוף מוריה-סקלי. בגבול הגן עמד מרכז הנוער העובד ע"ש "דב הוז", הבנוי בסגנון הבינלאומי; מאז יוני 2008 שוכן בבניין המרכז העירוני לקהילה הגאה ובשנים האחרונות הגן אף משמש כנקודת הפתיחה למצעד הגאווה בתל אביב. ממוקמת בו גם אנדרטה לזכר ההומואים והלסביות שנרדפו בשואה. בעבר, היה ברחוב טשרניחובסקי, מול גן מאיר בית הספר בית החינוך לילדי עובדים, המשמש כיום כמרכז פדגוגי.
מ-2004 נערכים בגן בלילות משחקי ילדות שכונתיים כגון מחבואים, קלאס, דג מלוח ודוקים. קהל המשתתפים מגילאי 20 ומעלה.
גן מאיר משמש גם מקום מפגשם של שבט קהילה של הצופים.
בדצמבר 2022 הוצב בגן הפסל "גמל ודקל" מאת האמן והסופר עמוס קינן, קרוב למקום מגוריו של האמן. הפסל מהדהד את נוף ילדותו של קינן, ומתאר גמל לצד דקל, ביציקת ברונזה שבוצעה מתוך פסל קטן בגובה 50 ס"מ. הגמל נראה נטוע באדמה, חוסה בצד דקל המתנשא לגובה של כ-3 מטרים.
באוקטובר 2024 הורה בג"ץ לעריית ת"א לאפשר בגן תפילות יום הכיפורים, בהפרדה מגדרית.
גלריית תמונות

טקס פתיחת גן מאיר, 1944
מראה הגן לצד רחוב המלך ג'ורג' (תל אביב), מאי 2007
מדשאה בגן מאיר
מרחב פתוח לכלבים בגן מאיר
המרכז הקהילתי לקהילה הגאה
בריכת פרחי המים בגן מאיר
מבנה הפרגולה, לאחר שחודש
פינת זיכרון ללוחמי אנזא"ק בגן מאיר
חלקת זיכרון לנרצחים בפיגוע ב"בר-נוער"
הערות שוליים

↑  דני רכט, בית דב הוז (המרכז הגאה), באתר האנציקלופדיה העירונית "תל.אביב.פדיה"
↑  ענת מסינג, 1, 2, 3, דג מלוח, באתר nrg‏, 8 בספטמבר 2004
↑  עמוס קינן, גמל ודקל, 1991 / 2022, ברונזה, באתר עיריית תל אביב-יפו
↑  נטעאל בנדל, שילֹה פריד, בית המשפט העליון פסק: תהיה תפילה ציבורית בהפרדה בתל אביב – בגן מאיר, באתר ynet, 9 באוקטובר 2024
| --- | --- |
בקרת זהויות :  NLI: 987007544849905171  LCCN: sh2008002175
אברשאים

| אברשאים |
| --- | --- |
 Madhuca longifolia בהודו
מיון מדעי
ממלכה:: צומח
מערכה:: בעלי פרחים
מחלקה:: דו־פסיגיים
סדרה:: אברשאים
שם מדעי
 Ericales ‏ברכטולד ופרסל, 1820
אברשאים (שם מדעי: Ericales Bercht. & J. Presl) היא סדרה גדולה ורבגונית של צמחים במחלקת הדו־פסיגיים הכוללת 22 משפחות כ־377 סוגים וכ־15,000 מינים. בין נציגי הסדרה ניתן למצוא צורות חיים רבות, הן עצים ושיחים והן צמחים עשבוניים ומטפסים. לצד צמחים אוטופיטיים רגילים הסדרה כוללת צמחים מיקוטרופיים נטולי כלורופיל כמו Sarcodes sanguinea, וצמחים טורפים כמו הסוג Sarracenia.
Chimaphila umbellata ממשפחת האברשיים
רקפת מצויה
מיקוריזה היא אחד ממאפייני האברשאים. קיום סימביוטי עם פטריות שורשים נפוץ למדי בקרב הסדרה, וישנם אף שלושה סוגי מיקוריזה הבלעדיים לאברשאים (Ericoid, arbutoid and monotropoid mycorrhiza). כמו כן, במספר משפחות ניכרת היכולת לאגירה מוגברת של אלומיניום בתוך הרקמות.
תפוצת הסדרה היא כלל־עולמית. אזורי תפוצה של משפחות בודדות מגוונים מאוד – בעוד שמשפחות אחדות מוגבלות לאזורים טרופיים, האחרות מתקיימות באזורים קרים. סך מניין המינים בסדרה הוא מעל 8,000. משפחת האברשיים (Ericaceae) היא הגדולה בסדרה, המונה 121 עד 126 סוגים וכ־5,500 מינים. עם מספר מינים הנע בין 2,000 ל־4,000, בהתאם להערכות שונות. בארץ ישראל ייצוג האברשאים מוגבל מאוד, ומונה עשרה מינים בלבד המפוזרים בין שלוש משפחות.
חשיבות כלכלית

הצמח החשוב והמוכר ביותר בסדרה הוא התה השחור (Camellia sinensis (L.) Kuntze) ממשפחת התה. פירות המאכל המצויים בסדרה כוללים קיווי (Actinidia chinensis var. deliciosa (A.Chev.) A.Chev.), אפרסמון (Diospyros) ומספר פירות טרופיים.
רבים מנציגי הסדרה הם בעלי פרחים יפים, וגדלים בתרבות כצמחי נוי.
משפחות

סדרת האברשאים כוללת על־פי המיון המודרני את 22 המשפחות הבאות:
Actinidiaceae (אקטינידיים) - המשפחה כוללת 3 סוגים וכ-450 מינים. התפוצה הטבעית משתרעת מההימלאיה ועד המזרח הרחוק של רוסיה ומלזיה, סין, אסיה הטרופית והסובטרופית, וכן ממקסיקו ועד דרום אמריקה הטרופית.
Balsaminaceae (בושמתיים) - המשפחה כוללת שני סוגים עיקריים: האחד, Hydrocera – סוג זה כולל מין אחד בלבד, שתפוצתו הטבעית משתרעת מהאי היינאן שבסין ועד לאסיה הטרופית. השני, בושמת (Impatiens) – זהו סוג גדול בהרבה, הכולל כ-1,120 מינים. תפוצתו הטבעית של הסוג הזה משתרעת על פני העולם הישן (אירופה, אסיה ואפריקה), וכן על צפון ומרכז אמריקה. בנוסף, מינים מסוימים של בושמת התפשטו גם למזרח אוסטרליה ולאמריקה הדרומית. בושמת היא סוג רב-גוני ביותר, וכולל צמחים הנפוצים במגוון רחב של אזורי אקלים וסביבות גידול.
Clethraceae - (קלטריים) - המשפחה כוללת 2 סוגים וכ-99 מינים. התפוצה הטבעית של הסוג הזה משתרעת על פני דרום אמריקה הצפונית עד דרום אמריקה, קארונזיה (קבוצת איים בצפון האוקיינוס האטלנטי), וכן באסיה הטרופית והסובטרופית.
Cyrillaceae -  המשפחה כוללת 2 סוגים וכ-11 מינים. התפוצה הטבעית מדרום-מזרח ומרכז דרום ארצות הברית ועד אמריקה הטרופית.
Diapensiaceae -  המשפחה כוללת 6 סוגים וכ-19 מינים. באופן כללי, המשפחה נפוצה במגוון אזורים גאוגרפיים, הכוללים את תת-הארקטי, מזרח ההימלאיה, סין, וייטנאם, יפן, וארצות הברית, במיוחד באזורי האקלים הממוזג והטרופי.
Ebenaceae (אפרסמוניים) - המשפחה כוללת 3 סוגים ו-803 מתוכם 779 מינים שייכים לסוג אפרסמון (Diospyros). המשפחה נפוצה במרבית ארצות העולם.
Ericaceae (אברשיים) - המשפחה כוללת 121 סוגים ו-3,550 מינים.
Fouquieriaceae
Lecythidaceae (לציתידיים)
Marcgraviaceae
Mitrastemonaceae
Pentaphylacaceae
Polemoniaceae (שלהביים) -
Primulaceae (רקפתיים) - המשפחה כוללת 56 סוגים וכ- 3,395 מתוכם 5 סוגים בישראל ותשעה מינים בלבד.
Roridulaceae
Sapotaceae (ספוטיים) -  , ביניהם קניסטל
Sarraceniaceae (נבליתיים) -  ביניהם הדרלינגטוניה
Sladeniaceae
Styracaceae (לבניים)
Symplocaceae
Tetrameristaceae
Theaceae (תה)
הערות שוליים

1 2  Ericales Bercht. & J. Presl, 'WFO (2022): Ericales Bercht. & J. Presl. Published on the Internet
↑  Ericales Bercht. & J. Presl, WFO: World Flora Online. Published on the Internet, ‏12-2023
↑  .Ericaceae Juss, 'WFO (2022): World Flora Online. Published on the Internet;
↑  Ericaceae Durande, POWO plants of the World Online. Published on the Internet
↑  Impatiens Riv. ex L., POWO plants of the World Online. Published on the Internet
| --- | --- |
בקרת זהויות :  NLI: 987007552896205171  GND: 4513708-0  NKC: ph184840
ברוק לופז

| --- | --- |

לופז בשנת 2021
 לידה:  1 באפריל 1988 (בן 36) לוס אנג'לס שבקליפורניה
 עמדה:  סנטר
 גובה:  2.16 מטר
 מספר:  11
 מכללה:  אוניברסיטת סטנפורד
 דראפט:  בחירה עשירית, 2008 ניו ג'רזי נטס
 קבוצות כשחקן
 2008–2017   2017–2018   2018–:  ניו ג'רזי/ברוקלין נטס   לוס אנג'לס לייקרס   מילווקי באקס
 הישגים כשחקן
 זכייה באליפות ה-NBA‏ (2021) בחירה למשחק האולסטאר (2013)   בחירה לחמישיית ההגנה השנייה של העונה (2020)  בחירה לחמישיית ההגנה של העונה (2023)   בחירה לחמישיית הרוקיז של העונה (2009)
ברוק רוברט לופז (באנגלית: Brook Robert Lopez ; נולד ב-1 באפריל 1988) הוא כדורסלן אמריקאי המשחק בעמדת הסנטר בקבוצת מילווקי באקס מליגת ה-NBA. לופז נבחר במקום העשירי בדראפט ה-NBA 2008 לאחר שנתיים בהן שיחק באוניברסיטת סטנפורד מליגת ה-NCAA. אחיו התאום רובין לופז משחק ביחד איתו בקבוצת מילווקי באקס.
ראשית חייו

לופז נולד בלוס אנג'לס, קליפורניה. סבו היה שחקן כדורסלן אשר שיחק במדי אוניברסיטת קולורדו. כאשר היה לופז בבית הספר היסודי, עבר עם משפחתו למדינת וושינגטון כדי להיות קרובים לאחיו אשר שיחק בזמנו במדי אוניברסיטת וושינגטון. שנה לאחר מכן, עברה משפחתו לפרזנו, קליפורניה שם החלו התאומים לשחק כדורסל בבית הספר התיכון סן ג'ואקין.
בעונת 2006/2007 התקבל לופז ביחד עם אחיו התאום לאוניברסיטת סטנפורד, ובעונת ה"פרשמן" שלו העמיד ממוצעים של 12.6 נקודות ו-6.0 ריבאונדים. בעונתו השנייה המשיך לופז ושיפר את ממוצעיו, כאשר סיים את העונה עם ממוצעים של 19.3 נקודות, 8.2 ריבאונדים ו-2.1 חסימות בממוצע למשחק. במשחקי הפלייאוף קלע סל ניצחון עם הבאזר בהארכה, נגד אוניברסיטת מרקט.
קריירת ה-NBA > ניו ג'רזי/ברוקלין נטס

לופז נרשם ביחד עם אחיו לדראפט 2008. הוא נבחר בבחירה העשירית לקבוצת הניו ג'רזי נטס, ואחיו נבחר בסיבוב הראשון גם כן, כאשר פיניקס סאנס בחרו בו בבחירה ה-15. הוא החל לשחק בחמישייה הפותחת של הקבוצה לאחר פציעתו של ג'וש בון. לופז נבחר לשחק בנבחרת הרוקיז, במשחק נגד נבחרת הסופמורס כחלק מסוף שבוע האולסטאר של שנת 2009. בסיום העונה נרשם לופז במקום השלישי בבחירת רוקי השנה ב-NBA, ועם ממוצע של 13.0 נקודות למשחק נבחר לחמישיית הרוקיז של העונה.
לופז, שביסס את מעמדו כשחקן חמישייה, החל במגמת שיפור. בעונת 2009/2010, הוא הוביל את רשימת קלעי קבוצתו עם 18.8 נקודות למשחק. אך הקבוצה, שפתחה את העונה עם 18 הפסדים רצופים, סיימה במקום האחרון בליגה עם מאזן של 12 ניצחונות בלבד מול 70 הפסדים. מעט אחרי פתיחת העונה הבאה הובאו לקבוצה דרן ויליאמס וסאשה וויאצ'יץ'. לופז המשיך להוביל את רשימת הקלעים של קבוצתו עם 20.4 נקודות למשחק, והקבוצה שיפרה את מאזנה ל-24 ניצחונות מול 58 הפסדים אשר לא הספיקו על מנת להעפיל למשחקי הפלייאוף.
לפני עונת 2011/2012, שבר לופז את רגלו הימנית, והחמיץ את תחילת העונה. הוא רשם שיא עונה של 38 נקודות במשחק מול אלופת השנה הקודמת, דאלאס מאבריקס, אך לאחר חמישה משחקים בלבד נפצע, והחמיץ את שארית העונה. בסיום העונה חתם לופז על חוזה חדש ל-4 שנים תמורת כ-60 מיליון דולר.
לופז שב לשחק עם פתיחת עונת 2012/2013, בה העתיקה הקבוצה את מקומה אל הרובע ברוקלין בעיר ניו יורק. הוא חזר מהפציעה ביכולת גבוהה, ועם 19.4 נקודות למשחק היה לקלעי המצטיין של קבוצתו, ולקלעי המצטיין לעמדת הסנטר בליגה. הוא נבחר לראשונה בקריירה להשתתף במשחק האולסטאר של ה-NBA, בבחירה אישית של נציב הליגה, דייוויד סטרן, עקב פציעתו של ראז'ון רונדו, והוסיף שיא קריירה של 2.1 חסימות למשחק. ברוקלין סיימה את העונה עם מאזן של 49 ניצחונות מול 33 הפסדים, והעפילה למשחקי הפלייאוף מהמקום הרביעי במזרח. גם במשחקי הפלייאוף המשיך לופז את יכולתו הגבוהה, והוביל את קבוצתו עם 22.3 נקודות, ו-3.0 חסימות עליהם הוסיף 7.4 ריבאונדים למשחק בסדרת הסיבוב הראשון מול שיקגו בולס אולם ברוקלין הפסידה בסדרה בשבעה משחקים.
לופז הספיק לשחק 17 משחקים בלבד בעונת 2013/2014, בהם היה לקלעי המוביל של ברוקלין עם 20.7 נקודות למשחק, בטרם נפצע והחמיץ את שארית העונה. הוא שב לשחק בעונת 2014/2015, אולם לאחר שהחמיץ בחודש שמונה משחקים בחודש דצמבר בשל פציעה בגב, איבד את מקומו בחמישייה הפותחת למייסון פלאמלי. בהמשך העונה הוא שב לחמישייה, וסיים את העונה עם 17.2 נקודות, 74 ריבאונדים ו-2.0 חסימות והעפיל עם ברוקלין למשחקי הפלייאוף בפעם השנייה בקריירה, בו הודחה הקבוצה בסיבוב הראשון.
לקראת העונה הבאה, עונת 2015/2016 חתם לופז על חוזה חדש בקבוצה לשלוש שנים. בעונת 2016/2017 בה סיימה קבוצתו במקום האחרון בליגת ה-NBA, לופז שוב הוביל את קבוצתו בנקודות, עם 20.5 בממוצע למשחק.
קריירת ה-NBA > לוס אנג'לס לייקרס

ביוני 2017 הועבר בטרייד ללוס אנג'לס לייקרס, יחד עם הבחירה ה-27 בדראפט 2017 (קייל קוזמה), תמורת דיאנג'לו ראסל וטימופיי מוזגוב.
קריירת ה-NBA > מילווקי באקס

לקראת עונת 2018/2019 חתם במילווקי באקס על חוזה לעונה אחת. ביולי 2019 חתם על הארכת חוזה בקבוצה ל-4 עונות נוספות עבור כ-52 מיליון דולר. בסיום עונת 2019/2020 נבחר לחמישיית ההגנה השנייה של העונה, לראשונה בקריירה, לאחר שסייע לבאקס להשיג את מאזן הניצחונות הגבוה ביותר בליגה בפעם השנייה ברציפות. בעונת 2020/2021 סייע לבאקס לזכות באליפות ה-NBA השנייה בתולדותיה. לאורך הפלייאוף רשם ממוצעים של 13.0 נקודות ו-5.9 ריבאונדים למשחק כשחקן חמישייה קבוע.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | ניו ג'רזי | 82 | 75 | 30.5 | 0.531 | 0.000 | 0.793 | 8.1 | 1.0 | 0.5 | 1.8 | 13.0 |
| 2009/2010 | ניו ג'רזי | 82 | 82 | 36.9 | 0.499 | 0.000 | 0.817 | 8.6 | 2.3 | 0.7 | 1.7 | 18.8 |
| 2010/2011 | ניו ג'רזי | 82 | 82 | 35.2 | 0.492 | 0.000 | 0.787 | 6.0 | 1.6 | 0.6 | 1.5 | 20.4 |
| 2011/2012 | ניו ג'רזי | 5 | 5 | 27.2 | 0.494 | 0.000 | 0.625 | 3.6 | 1.2 | 0.2 | 0.8 | 19.2 |
| 2012/2013 | ברוקלין | 74 | 74 | 30.4 | 0.521 | 0.000 | 0.758 | 6.9 | 0.9 | 0.4 | 2.1 | 19.4 |
| 2013/2014 | ברוקלין | 17 | 17 | 31.4 | 0.563 | 0.000 | 0.817 | 6.0 | 0.9 | 0.5 | 1.8 | 20.7 |
| 2014/2015 | ברוקלין | 72 | 44 | 29.2 | 0.513 | 0.100 | 0.814 | 7.4 | 0.7 | 0.6 | 1.8 | 17.2 |
| 2015/2016 | ברוקלין | 73 | 73 | 33.7 | 0.511 | 0.143 | 0.787 | 7.8 | 2.0 | 0.8 | 1.7 | 20.6 |
| 2016/2017 | ברוקלין | 75 | 75 | 29.6 | 0.474 | 0.346 | 0.810 | 5.4 | 2.3 | 0.5 | 1.7 | 20.5 |
| 2017/2018 | ל.א. לייקרס | 74 | 72 | 23.4 | 0.465 | 0.345 | 0.703 | 4.0 | 1.7 | 0.4 | 1.3 | 13.0 |
| 2018/2019 | מילווקי | 81 | 81 | 28.7 | 0.452 | 0.365 | 0.842 | 4.9 | 1.2 | 0.6 | 2.2 | 12.5 |
| 2019/2020 | מילווקי | 68 | 67 | 26.7 | 0.435 | 0.314 | 0.836 | 4.6 | 1.5 | 0.7 | 2.4 | 12.0 |
| 2020/2021 | מילווקי | 70 | 70 | 27.2 | 0.503 | 0.338 | 0.845 | 5.0 | 0.7 | 0.6 | 1.5 | 12.3 |
| 2021/2022 | מילווקי | 13 | 11 | 22.9 | 0.466 | 0.358 | 0.870 | 4.1 | 0.5 | 0.6 | 1.2 | 12.4 |
| 2022/2023 | מילווקי | 78 | 78 | 30.4 | 0.531 | 0.374 | 0.784 | 6.7 | 1.3 | 0.5 | 2.5 | 15.9 |
| קריירה |  | 946 | 906 | 30.2 | 0.497 | 0.346 | 0.795 | 6.3 | 1.4 | 0.6 | 1.8 | 16.4 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | ברוקלין | 7 | 7 | 37.6 | 0.472 | 1.000 | 0.886 | 7.4 | 1.4 | 0.9 | 3.0 | 22.3 |
| 2014/2015 | ברוקלין | 6 | 6 | 39.0 | 0.494 | 0.000 | 0.825 | 9.0 | 0.8 | 0.7 | 2.2 | 19.8 |
| 2018/2019 | מילווקי | 15 | 15 | 29.2 | 0.455 | 0.293 | 0.828 | 5.5 | 1.4 | 0.4 | 1.9 | 11.2 |
| 2019/2020 | מילווקי | 10 | 10 | 32.8 | 0.535 | 0.396 | 0.750 | 5.5 | 0.5 | 1.0 | 1.3 | 15.8 |
| 2020/2021 | מילווקי | 23 | 23 | 29.0 | 0.548 | 0.319 | 0.860 | 5.9 | 0.3 | 0.7 | 1.5 | 13.0 |
| 2021/2022 | מילווקי | 12 | 12 | 27.7 | 0.490 | 0.214 | 0.913 | 5.9 | 0.7 | 0.5 | 1.5 | 10.6 |
| 2022/2023 | מילווקי | 5 | 5 | 36.4 | 0.582 | 0.412 | 0.769 | 6.4 | 1.2 | 1.4 | 1.8 | 19.0 |
| קריירה |  | 78 | 78 | 31.3 | 0.511 | 0.325 | 0.844 | 6.2 | 0.8 | 0.7 | 1.7 | 14.4 |
הערות שוליים

↑  ברוק לופז קלע 38, ניו ג'רזי הפתיעה בדאלאס, באתר וואלה, 29 בפברואר 2012
↑  ערן סורוקה, קיימן ודארן קוליסון עברו לדאלאס, באתר nrg
↑  ביוגרפיה באתר NBA.com
↑  Brook Lopez Named To Eastern Conference All-Star Squad באתר רשת CBS
↑  לופז חותם במילווקי באקס, באתר הקבוצה, 17 ביולי 2018
↑  לופז חותם על הארכת חוזה במילווקי, באתר Yahoo!, 1 ביולי 2019
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
ויטמין B6

| --- | --- |

 מספר CAS:  8059-24-3
 
המבנה הכימי של פירידוקסל
המבנה הכימי של פירידוקסין
המבנה הכימי של פירידוקסאמין
ויטמין B6 הוא אחד הוויטמינים המרכיבים את קבוצת ויטמין B. הוא מופיע בשלוש תרכובות דומות (ויטמרים): פירידוקסל, פירידוקסין ופירידוקסאמין, הכוללות כולן טבעת פירידין.
ויטמין B6 (פירידוקסין) מסייע בחילוף החומרים של החלבון, בייצור תאי דם אדומים ופעילות העצבים. נמצא בקטניות, אורז, תפוח אדמה, עגבנייה, בשר, דגים, ביצים, אגוזים, בננות, נבטים ושמרים. בכבד האדם ויטמינים אלה מפורקים לחומרים המזרזים תגובות של חומצות אמינו בתאי הגוף.
מחסור בוויטמין B6 עלול לגרום לאנמיה, לעייפות ולהפרעות נוירולוגיות. צריכת כמות גדולה מאוד של הוויטמין (עשרות או מאות מיליגרם ביום) עשויה לגרום לבעיות עצביות.